Na temelju članka 69. stavka 4. Zakona o šumama (Narodne novine broj 68/18, 115/18, 98/19, 32/20, 145/20 i 101/23) i članka 30. Statuta Općine Čaglin (Službeni glasnik Općine Čaglin broj 2/23) Općinsko vijeće Općine Čaglin na 17. sjednici održanoj 15.prosinca 2023. godine donijelo je

**P R O G R A M**

**utroška sredstava šumskog doprinosa na području**

**Općine Čaglin za 2023. godinu po I. rebalansu proračuna**

**Članak 1.**

Ovim Programom utvrđuje se visina i utrošak sredstava ostvarenih temeljem uplate šumskog doprinosa u Proračun Općine Čaglin u 2023. godini kojeg plaćaju pravne osobe koje obavljaju prodaju proizvoda i iskorištavanja šuma (drvni sortimenti) na području Općine Čaglin, u visini 10% od prodajne cijene proizvoda na panju.

**Članak 2.**

U Proračunu Općine Čaglin za 2023. godinu planirani prihod šumskog doprinosa iz članka 1. ovog Programa iznosi 190.900,00 €.

**Članak 3.**

Sredstva šumskog doprinosa utrošit će se za financiranje izgradnje objekata i uređaja komunalne infrastrukture utvrđena Programom građenja komunalne infrastrukture na području Općine Čaglin za 2023. godinu.

**Članak 4.**

Ovaj Program utroška sredstava šumskog doprinosa u 2023. godini objavit će se u Službenom glasniku Općine Čaglin.

R E P U B L I K A H R V A T S K A

POŽEŠKO SLAVONSKA ŽUPANIJA

OPĆINA ČAGLIN

Općinsko vijeće

KLASA: 321-01/23-01/7

URBROJ: 2177-3-1-23-2

Čaglin, 15.prosinca 2023. godine

Predsjednik Općinskog vijeća

Željko Šutić